Есірткі қылмысына қарсы іс-қимыл туралы
Ішкі істер министрлігі «Заң мен тәртіп» тұжырымдамасын іске асыру жөніндегі жұмысты жалғастыруда.
Осылайша, 2026–2028 жылдарға арналған нашақорлыққа және есірткі бизнесіне қарсы күрес жөніндегі кешенді жоспардың 43-тармағын орындау мақсатында 26 мамыр мен 26 маусым аралығында республика аумағында Есірткі құралдарын теріс пайдалануға және олардың заңсыз айналымына қарсы күрестің халықаралық күніне орайластырылған республикалық есірткіге қарсы айлық өткізілді. 
Айлық аясында мемлекеттік органдардың, қоғамдық ұйымдардың, еріктілердің, бұқаралық ақпарат құралдары өкілдері мен белсенді жастардың қатысуымен профилактикалық, ақпараттық-түсіндіру, мәдени-бұқаралық және спорттық іс-шаралардың кең ауқымды кешені ұйымдастырылды.
Сонымен қатар ІІМ қызметкерлерінің республикалық және өңірлік есірткі құқық бұзушылықтарының профилактикасы жөніндегі кеңестердің өкілдерімен бірлесіп Алматы облысының Қонаев қаласына жұмыс сапары барысында облыс әкімінің міндетін атқарушының төрағалығымен Алматы облысының есірткіге қарсы штабының кезектен тыс отырысы өткізілді.
Отырыс барысында нашақорлықтың алдын алу және есірткі қылмысына қарсы іс-қимылдың өзекті мәселелері, оның ішінде синтетикалық есірткілерге сараптама жүргізуге арналған зертханалық базаның болмауы, есірткіге қарсы іс-шараларды қаржыландыру және басқа да мәселелер талқыланды.
Сондай-ақ республикалық және өңірлік кеңестер өкілдерінің форумы (слеті) ұйымдастырылды. Оның аясында практикалық жұмыс тәжірибесімен алмасу жүргізіліп, «Жас Қорғау» жастар қанатын құру жөнінде ұсыныс енгізілді.
Жалпы 1,5 мың адамды қамтыған профилактикалық іс-шаралар кешені іске асырылды.
20 маусымда Теміртау қаласында ІІМ-нің «Заң мен тәртіп» атты ауқымды есірткіге қарсы акциясы өтті. Іс-шара қатысушылары алдында ІІМ өкілдері сөз сөйледі. Теміртау қаласының әкімі есірткі қаупіне қарсы іс-қимылда мемлекет пен қоғамның күш-жігерін біріктірудің маңыздылығына, сондай-ақ өскелең ұрпақтың салауатты өмір салтын, білім мен өзін-өзі дамыту жолын саналы түрде таңдауына жағдай жасау қажеттігіне тоқталды.
Іс-шара 20 мыңнан астам адамды қамтыды. 
26 маусымда айлықтың қорытындысы және Есірткі құралдарын теріс пайдалануға және олардың заңсыз айналымына қарсы күрестің халықаралық күні аясында республика бойынша есірткіге қарсы бағыттағы іс-шаралар ұйымдастырылды.
Нашақорлықтың зияны туралы қоғамдық сананы арттыру және есірткі құқық бұзушылықтарының профилактикасы мақсатында сурет байқаулары, спорттық іс-шаралар өткізілді, Комитет басшылығы мен есірткі қылмысына қарсы іс-қимыл жөніндегі аумақтық бөлімшелер өкілдерінің сұхбаттары, телевизиялық бағдарламалар мен радио хабарлар ұйымдастырылды.
Сондай-ақ есірткі қылмысына қарсы күрес жүргізетін қатардағы қызметкерлердің жұмысы кеңінен көрсетіліп, профилактикалық және басқа да бейнероликтер жарияланды.
Тек осы күннің өзінде 110 іс-шара өткізіліп, 52 мыңнан астам адам қамтылды. Бұқаралық ақпарат құралдарында шамамен 64, әлеуметтік желілерде 173 материал жарияланды.
«Заң мен тәртіп» тұжырымдамасы аясында Алматы, Астана және басқа да қалаларда «Есірткісіз Қазақстан» жастар концерттері, сондай-ақ еліміздің ірі қалаларында есірткіге қарсы акциялар өтті.
Сонымен қатар қалаларда есірткі жарнамаларын жоюға бағытталған флешмобтар ұйымдастырылды. Оларға жастар қозғалыстарының еріктілері, студенттер, оқушылар, үкіметтік емес ұйымдар мен жастар бастамаларының өкілдері, журналистер мен блогерлер қатысты.
Аталған жұмыстар еліміздің барлық өңірінде жүргізілді.
Жалпы 25 мамыр мен 26 маусым аралығында айлық аясында 1679 іс-шара өткізіліп, 330 мыңнан астам адам қамтылды.
Бұқаралық ақпарат құралдарында шамамен 2,5 мың материал жарияланды. Оның ішінде әлеуметтік желілерде есірткіге қарсы бағыттағы 2 мыңға жуық жарияланым орналастырылды.

